open-index/open-wikipedia-markdown huggingface dataset:
Սերբիայի գրողների միություն

**Սերբիայի գրողների միություն** (), Սերբիայի գրողների ստեղծագործական ընկերություն։

## Պատմություն
Սերբիայի գրողների միությունը հիմնադրվել է 1905 թվականի մայիսի 26-ին Միլան Միլիչևիչի նախաձեռնությամբ։ Միության առաջին նախագահն է եղել Սիմո Մատավուլը։ Միության կառավարման առաջին անդամներն են եղել՝
* Սիմո Մատավուլ, նախագահ
* Յովան Սկերլիչ, քարտուղար
* Դոբրոսավ Ռուզիչ, գանձապահ 
* Զիվոյին Օ. Դաչիչ, գրադարանավար

Միությունը գտնվում է Բելգրադում՝ Ֆրանսիական 7 հասցեում։ Միության պաշտոնական ամսագիրը՝ «Књижевне новине», տպագրվում է 1948 թվականից, անգլերենով հրատարակվում է «Serbian Literary Magazine» («Սերբիայի գրական հանդես») գրական ամսագիրը։

### Երկրորդ համաշխարհային պատերազմից հետո
1989 թվականի Կոսովոյի հանքագործների գործադուլին Սլովենիայի գրողների միության աջակցության արդյունքում Սերբիայի գրողների միությունը Սլովենիայի գրողների միության հետ խզեց իր հարաբերությունները։

## Նպատակներ
* Սերբ հեղինակներին հավաքել նույն համայնքում
* Պաշտպանել իր անդամների մասնագիտական շահերը
* Միջանձնային հարաբերությունների աշխատանք
* Աշխատանք հրատարակիչների և հանրության հետ
* Ավելի հեշտացնել իրենց աշխատանքը (ներ)
* Օգնել իր անդամներին կամ նրանց ընտանիքներին

## Ծանոթագրություններ

## Արտաքին հղումներ
* Սլովենիայի գրողների միության պաշտոնական կայք  
* «Књижевне новине» ամսագիր  
* 100-year anniversary in 2005

Կատեգորիա:1905 հիմնադրումներ
Կատեգորիա:Գրական կազմակերպություններ
Կատեգորիա:Գրողների կազմակերպություններ
Պոդհալե (մարզ)

thumb|250px|Պոդհալեի լեռնային լանդշաֆտը Մալե Ցիխեում ()
thumb|250px|Պոդհալեի կենտրոնի՝ Նովի Տարգի համայնապատկեր
**Պոդհալե** ( Podhale), պատմաաշխարհագրական մարզ Լեհաստանի հարավում։ Այն տեղակայված է Սլովակիայի սահմանին՝ Տատր լեռների հյուսիսային ճյուղերի և Բյալի Դունայեց ու Չառնի Դունայեց գետերի ավազանների հատվածում, ինչպես նաև Դունայեց գետի վերին հոսանքի ավազանում։

Պոդհալեն գտնվում է «Փոքր լեհական» վոյեվոդության սահմաններում։ Պոդհալեի տարածքում են գտնվում այնպիսի քաղաքներ, ինչպիսին են՝ Նովի Տարգը (Պոդհալեի պատմական կենտրոնը, որը տեղացիներն անվանել են ուղղակի «քաղաք») և Զակոպանեն։ Կան նաև գյուղեր՝ Չարնի Դունայեց, Բյալի Դունայեց, Բյալկա Տատշանսկա, Բուկովինա Տատշանսկա և այլն։ Բնակչությունն իրենից ներկայացնում է ենթաէթնիկական, գուրալների խումբ՝ պոդգալյան։

Պոդհալե անունն առաջացել է XIX-րդ դարի կեսերին, սկզբում այն վերաբերում էր Տատրի միայն հյուսիսային լանջերին, իսկ հետո տարածվեց նաև ավելի հյուսիս գտնվող տարածքների վրա։ XX-րդ դարի սկզբին իր մեջ մտան նաև Նովի Տարգայի տարածքները։

Տարածաշրջանը բաժանվում է մի քանի մասերի՝ Քարքարոտ Պոդհալե (հարավում), Միջին Պոդհալե (Նովի Տարգայի հարթավայրային հատվածում), Արևելյան Պոդհալե (Դունայեցի ձախափնյա հատվածով դեպի Նովի Տարգա) և Ներքին Պոդհալե (Ռաբկիի տարածքում)։

Պոդհալեն հիմնվել է Լեհերի կողմից XI-րդ դարում, բնակչությունը եկել է հարավ Ռաբի գետի և ներքին Դունայցի ավազաններից։

## Ծանոթագրություններ

## Արտաքին հղումներ
* 
* 

Կատեգորիա:Լեհաստանի աշխարհագրություն
Օսկար Դավիչո

**Օսկար Դավիչո** (; ), սերբ արձակագիր, բանաստեղծ, դրամատուրգ, կինոսցենարիստ։

## Ստեղծագործությունը
Օսկար Դավիչոն գրականություն է մտել սյուրռեալիստների սերբական խմբի հետ. 1930-ական թվականներին նրան բանտարկեցին կոմունիստների հետ կապեր ունենալու մեղադրանքով։ Ետպատերազմյան առաջին տարիներին Դավիչոն գրում էր քաղաքական սուր ակնարկներ, քաղաքացիական պաթոսով բանաստեղծական գործեր («Զրենյանին» պոեմը, 1947, «Բալենին ցանկապատի այն կողմում» բանաստեղծությունների ժողովածուն, 1950)։ Իսկ 1950-ական թվականների սկզբին նա հանդես եկավ սոցիալիստական ռեալիզմի դեմ, օբյեկտիվորեն դառնալով վերածնվող մոդեռնիստական ուղղության հոգևոր առաջնորդը։ Քննադատների մի մասը գտնում է, որ «փիլիսոփայական մատերիալիզմը ֆրեյդիստական և սյուրռեալիստական դրույթների հետ միացնելու» նրա ձգտումը հանգեցրեց այն բանին, որ 1950֊ական թվերին Դավիչոյի բանաստեղծությունը «կորցրեց ոչ միայն նախկին երաժշտականությունը, լուսավոր տոները, այլև զրկվեց ընդհանրապես ծիծաղից և կյանքի հրճվանքից»։ Քննադատների մի այլ խումբ հենց այս բանաստեղծությունը հռչակեց «ապագայի բանաստեղծություն»։

Նրա բոլոր վեպերը՝ և՛ ազգային-ազատագրական շարժման («Երգը», 1952), և՛ սոցիալիզմի կառուցման («Բետոնը և լուսատտիկները», 1956), և՛ հին Հարավսլավիայում զրկանքների դեմ պայքարի մասին («Աքսոր» չորսհատորանոց էպոպեան, 1963-1966), հագեցած են գաղափարների սուր բախումով, դրանցում ակտիվորեն պաշտպանվում են հակաֆաշիստական պայքարը։ Հակասությունը պատկերման առարկայի և գրողի ընտրած պոետիկական միջոցների միջև, որը գնալով ավելի ու ավելի բացահայտ է դառնում, իրար բացասող միտումների, ինչպես, ասենք, ռեալիզմի ու սյուրռեալիզմի զուգակցումը Դավիչոյին ստիպեցին քննադատորեն վերաբերվել իր գեղարվեստական ըմբռնումներին։ ժամանակին հրապուրված լինելով գեղարվեստական կառուցվածքի ծայրահեղ բարդացվածությամբ, էպոպեայում նա ձգտում է վերադառնալ շարադրանքի оբյեկտիվացմանը։

## Ծանոթագրություններ

Կատեգորիա:Սերբ բանաստեղծներ
Կատեգորիա:Սերբ դրամատուրգներ
Կատեգորիա:Սերբ արձակագիրներ
Կատեգորիա:20-րդ դարի բանաստեղծներ
Կատեգորիա:Փարիզի համալսարանի շրջանավարտներ
Կատեգորիա:Սերբ լրագրողներ
Կատեգորիա:Կինոսցենարիստներ
Կատեգորիա:Բանաստեղծներ այբբենական կարգով
Կատեգորիա:Բելգրադի համալսարանի շրջանավարտներ
Կատեգորիա:Սերբ սցենարիստներ
Կատեգորիա:Սերբիայի քաղաքական գործիչներ
Ալեքսանդրա (ֆիլմ, 2007)

**«Ալեքսանդրա»** (), ռուսական գեղարվեստական դրամա կինոնկար՝ նկարահանված 2007 թվականին։ Ռեժիսոր Ալեքսանդր Սոկուրովի տասնվեցերորդ ֆիլմն է։ Կինոնկարը մասնակցել է Կաննի 60-րդ կինոփառատոնին 2007 թվականի մայիսի 24-ին։

## Սյուժե
Ալեքսանդրա Նիկոլաևնա անունով տատիկը գալիս է Չեչնիայի Հանրապետություն։ Այցի նպատակն էր թոռանը՝ զինվորական սպային տեսնելը։ Ալեքսանդրան Չեչնիայում ապրում է ռազմական թաղամասում, շփվում է զինվորականների հետ։ Նրա առաջ բացվում է զինվորականների ներքին կենցաղավարությունը. կանանց բացակայություն, եղած պայմանների անվերապահորեն կատարում, էմոցիոնալ անարտահայտչություն։ Այս աշխարհն անվերջ օտար է այն աշխարհի համեմատ, որին ծանոթ է եղել նախկինում։ Իսկ մարդն այդ պայմաններում՝ չհաշված դժվարությունները, փորձում է «մարդ» մնալ։

## Դերերում

## Նկարահանող անձնակազմ
* Ռեժիսոր - Ալեքսանդր Սոկուրով
* Պրոդյուսեր - Անդրեյ Սիգլե
* Սցենարի հեղինակ - Ալեքսանդր Սոկուրով
* Բեմադրող օպերատոր - Ալեքսանդր Բուրով
* Ձայնային ռեժիսոր - Վլադիմիր Պերսով
* Նկարիչ - Դմիտրի Մալիչ-Կոնկով
* Կոստյումների նկարիչ - Լիդիա Կրյուկովա
* Գրիմի նկարիչ - Ժաննա Ռադիոնովա
* Մոնտաժող - Սերգեյ Իվանով
* Կոմպոզիտոր - Անդրեյ Սիգլե

## Մրցանակներ
* 2007 - «Լավագույն կին դերասան» Գալինա Վիշնևսկայային Ռուսաստանի Կինոքննադատների գիլդիայի կողմի «Սպիտակ փիղ» մրցանակ։
* 2008 - «Բյուրեղապակյա սիմուրգ» Գալինա Վիշնևսկայային լավագույն դերակատարման համար «Ֆաջր» միջազգային մրցույթի ժամանակ Իրանի մայրաքաղաք Թեհրանում։

## Ծանոթագրություններ

## Արտաքին հղումներ
* 
* Реалити-шоу с Галиной Вишневской

Կատեգորիա:2000-ականների ռուսերեն ֆիլմեր
Կատեգորիա:2007 դրամա ֆիլմեր
Կատեգորիա:2007 ֆիլմեր
Կատեգորիա:Ալեքսանդր Սոկուրովի ֆիլմեր
Կատեգորիա:Ռուսական դրամա ֆիլմեր
Կատեգորիա:Ռուսական ռազմական ֆիլմեր
Կատեգորիա:Ռուսական ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական ռազմական ֆիլմեր
Ազատության փողոց (Տագանրոգ)

**Ազատության փողոց** (), փողոց ՌԴ Ռոստովի մարզի Տագանրոգ քաղաքում։

## Աշխարհագրություն
Գտնվում է Ինստրումենտալնայա և Տրանսպորտնայա փողոցների միջև։ Երկարությունը 2120 մ է։ Շինությունների համարակալումը սկսվում է Ինստրումենտալնայա փողոցից։

## Պատմություն
Վերանվանվել է Ազատության փողոց 1957 թվականին։ Մինչ այդ կոչվել է Մոլոկովի փողոց` ի պատիվ Խորհրդային Միության հերոս, բևեռային օդաչու Վասիլի Մոլոկովի։

Ներկայումս քաղաքում միակողմանի երթևեկության փուլային ներդրման կապակցությամբ Ազատության փողոցը մասամբ անցել է այդպիսի երթևեկության։ Միակողմանի երթևեկությունը մտցվել է 2009 թվականի օգոստոսի 1-ին Ինստրումենտալնայա փողոցից մինչև Կոլխոզնի նրբանցք։

## Փողոցում գտնվում են
* Ազատության, 10 հասցեում գտնվում է Տագանրոգի Դիմիտրովի անվան մշակույթի և տեխնիկայի պալատի շենքը (այժմ` «Պրիմորսկի» սոցիալ-մշակութային կենտրոն)
* Ազատության, 29 հասցեում 1957 թվականից աշխատում է գրադարան
* Թիվ 14 շենքում տեղակայված է ՌԼԴԿ քաղաքական կուսակցության Տագանրոգի բաժանմունքի գրասենյակը
* Ազատության, 16 հասցեում գտնվում է «Մանկական արվեստի դպրոց» երեխաների լրացուցիչ կրթության հաստատությունը
* Ազատության, 18-1 հասցեում գտնվում է № 48 մանկապարտեզը

## Ծանոթագրություններ

## Գրականություն
* *Киричек М.С.* По ладоням твоих площадей. — Таганрог: Лукоморье, 2007. — 166 с. — ISBN 978-5-902450-13-9.
* Энциклопедия Таганрога. — Таганрог: Антон, 1998. — 624 с. — ISBN 5-88040-017-4.

Կատեգորիա:Տագանրոգի փողոցներ
Դավորին Տրստենյակ

**Դավորին Տրստենյակ** (, ), սլովենացի կաթոլիկ քահանա, գրող, ուսուցիչ, ստուգաբան, պատմաբան։

## Կենսագրություն
Դավորին Տրստենյակը ծնվել է 1817 թվականին Կրալևցիում։ Սովորել է հայրենի գյուղի տարրական դպրոցում, ավելի ուշ՝ Բադ Ռադսկերբուրգում, որտեղ հանդիպել է բանասեր Պետեր Դայնկոյին, ում հետ սերտ ընկերական կապեր է հաստատել։ Սովորել է Մարիբորի ճեմարանում, ավելի ուշ՝ Գրացում, որտեղ դարձել է Իլիրիզմի կողմնակից, ռոմանտիկ ազգայնական մշակութային շարժում, որը տարածվել էր հարևան Խորվաթիայից և պաշտպանում էր Հարավային սլավոնական ժողովուրդների մշակութային և լեզվական միավորումը։

Աստվածաբանություն ուսանելուց հետո 1844 թվականին ձեռնադրվել է, 1844-1846 թվականներին որպես կաթոլիկ քահանա Ներքին Շտիրիայում, 1847 թվականին՝ Լյուտոմերում, 1848 թվականին՝ Հայդինայում, 1849-1850 թվականներին՝ Պտույում։ 1850-1861 թվականներին եղել է Մարիբորի քահանա, 1861-1868 թվականներին՝ Սենտյուրի քահանա, 1868-1879 թվականներին՝ Պոնիվկայի, 1879 թվականից մինչև մահ՝ Ստարի Տերկի։

1848-1849 թվականներին հեղափոխությունների ժամանակ դարձել է Միացյալ Սլովենիայի գաղափարակից։ Մտերիմ է եղել Մաթիա Մայարի հետ, օգնել է ստորագրություններ հավաքել մեկ քաղաքական միավորման ստեղծման համար, որը ներառում էր բոլոր սլովենական էթնիկ տարածքները։ Ի տարբերություն Մայարի՝ Տրստենյակը չի մասնակցել 1867 թվականի մոսկովյան ազգագրական ցուցահանդեսին։

## Ստեղծագործություններ
* Kdo so bili Ambidravi, in kdo je sozidal starodavni mesti Virunum in Teurnia Kelti ali Venedi? V Celovcu : J. Leon, 1853
* Mesec Marije, ali častenje presvete device Marije skoz eden celi mesec s vsakdanjimi premišljevanji, molitvami in izgledi iz živlenja svetnikov, ter z molitvami v jutro, večer, pri sv. maši, za spoved ino sv. obhajilo, kak tudi s kratkim opisom naj imenitnejših Marijinih svetstev, katere slovenski romarji obiskavajo. U Gradcu: J. Sirolla, 1856
* Pannonica: spomeniški listi. Samozal. D. Trstenjak, 1887
* Weriand de Graz: zgodovinsko-rodoslovna razprava. V Celovci : pisatelj, 1884
* Triglav, mythologično raziskavanje. Samozal. D. Trstenjak, 1870
* Slovanščina v romanščini. [Ponikva]: pisatelj, 1878

## Գրականություն
* «Trstenjak, Davorin» // *Slovenski biografski leksikon*, ред. Izidor Cankar (Ljubljana: Zadružna gospodarska banka, 1925).
* Bogo Grafenauer, *Struktura in tehnika zgodovinske vede* (Ljubljana: Univerza v Ljubljani, 1980).

## Ծանոթագրություններ

Կատեգորիա:Սլովենացի պատմաբաններ
Կատեգորիա:Սլովենացի գրողներ
Կատեգորիա:Լեզվաբաններ
Կատեգորիա:Աստվածաբաններ
Կատեգորիա:Գրացի համալսարանի շրջանավարտներ
Սլովենիայի գրողների միություն

**Սլովենիայի գրողների միություն** (), Լյուբլյանայում հիմնադրված սլովենացի գրողների շահույթ չհետապնդող ընկերություն։

## Պատմություն
Սլովենիայի գրողների միությունը հիմնադրվել է 1872 թվականի ապրիլի 21-ին Լյուբլյանայում սլովենացի քահանա, գրող, մանկավարժ Դավորին Տրստենյակի նախաձեռնությամբ, ով դարձել է ընկերության առաջին նախագահը։ Իր գործունեության ընթացքում կազմակերպությունը հանդես է եկել տարբեր անուններով, իր ներկայիս անունը ստացել է 1968 թվականին՝ «Društvo slovenskih pisateljev»: Ընկերությունը գրական հարթակ է գրողների, բանաստեղծների, դրամատուրգների, էսսեիստների համար, ովքեր նպաստում են ընդհանուր սոցիալ-մշակութային հետաքրքրությունների զարգացմանը։

Միության ջանքերով արտերկրում խթանվում է սլովեներեն գրականությունը։ Միջազգային գործունեության շրջանակներում ներառված են շփումները մշակութային հաստատությունների և գրողների միությունների հետ ամբողջ աշխարհում, համագործակցություն գրական ամսագրերի հետ։ Միությունն ունի իր սեփական հրատարակչությունը՝ «Litterae slovenicae» (մինչև 1991 թվականը՝ «Le Livre Slovène»), որը հրատարակում է քաղվածքներ, բանաստեղծություններ, սլովենացի գրողների կարճ պատմվածքների թարգմանություններ՝ սլովենական գրականությունը հասանելի դարձնելով համաշխարհային լսարանի համար։

Միությունը շնորհում է ամենամյա Վիլենիցա մրցանակ Կենտրոնական Եվրոպայի հեղինակներին գրականության բնագավառում ձեռքբերումների համար։ Մրցանակաբաշխությունը տեղի է ունենում Վիլենիցա քարանձավում։ 1986 թվականից միությունը շնորհում է նաև ամենամյա Յենկո մրցանակ՝ վերջին երկու տարիների սլովեներեն հրապարակված լավագույն բանաստեղծական հավաքածուի համար։

## Ծանոթագրություններ

Կատեգորիա:1872 հիմնադրված կազմակերպություններ
Կատեգորիա:Գրական կազմակերպություններ
Կատեգորիա:Գրողների կազմակերպություններ
Կատեգորիա:Սլովենիայի մշակույթ
Տիեզերաբանությունը հուդայականության մեջ

**Տիեզերաբանությունը հուդայականության մեջ**, հուդայականության փիլիսոփայության ու աստվածաբանության մեջ հաճախ հանդիպում են տիեզերաբանության (աշխարհի առաջացման էվոլյուցիայի ու հատկությունների մասին գիտություն) հետ կապված աշխարհընկալման խնդիրներ, որոնք արտահայտվում են այդ գիտության զարգացման տարբեր էտապներում։ Տիեզերքի առաջացման ու կառուցվածքի մասին հրեաների պատկերացումների էվոլյուցիայի վերաբերյալ տեղեկություններ մեզ հասել են սկսած աստվածաշնչյան ժամանակներից՝ Թալմուդի ու այլ միջնադարյան փիլիսոփաների շնորհիվ։ Այդ մասին գրել է նաև Մայմոնիդը՝ Արիստոտելի աշխատությունների մշակմանն ուղղված իր գրվածքների շրջանակներում։ Նոր ժամանակների անցման շրջանում հատկանշական է հրեա գիտնականների դրական վերաբերմունքի Կոպերնիկուսի համակարգի նկատմամբ։

## Ներածություն
Մայմոնիդի առավել հայտնի դավանանքներում տիեզերքի կառուցվածքի մասին ճիշտ հայացքներ նշված չեն, չնայած Մայմոնիդն իր «Միշնե Տորա» կոդեքսում ներառում է Աշխարհի կառուցվածքի նկարագրությունը։ Սրա հետ մեկտեղ մի քանի անգամ դրվում է այն հարցը, թե ինչպես է պետք հասկանալ Աստվածաշնչում նկարագրված Աշխարհի կառուցվածքի նկարագրությունը, որքանով է այլաբանական մոտեցումը կիրառելի Սուրբ Գրքի մեկնաբանության գործում և ինչպես համաձայնեցնել աստվածաշնչյան պատմություններն ու գիտական պատկերացումները։

## Ծանոթագրություններ

## Մեկնաբանություններ


## Գրականություն
* 
* Вавилонский Талмуд (Гемара) в ивритском Викитексте
* Мишна (ранняя часть Талмуда) в ивритском Викитексте
* 
* Иерусалимский Талмуд в ивритском Викитексте
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*
* 
* 
* 
* 
* 
* 
* 
* 
* 
* 
* 
* 

Կատեգորիա:Աստղագիտության պատմություն
Կատեգորիա:Հուդայական աստվածաբանություն
Կատեգորիա:Հուդայականության պատմություն
Շտեֆան Բանիչ

**Շտեֆան Բանիչ** (, ), սլովակ կոնստրուկտոր, գյուտարար։ Հայտնի է իր ստեղծած առաջին բանակային պարաշյուտով։

## Կենսագրություն
Շտեֆան Բանիչը ծնվել է 1870 թվականին Նեշտիխում (այժմ՝ Սմոլենիցե գյուղի մաս), Ավստրո-Հունգարական կայսրություն, գյուղացու ընտանիքում։ Որոշ ժամանակ աշխատել է որպես որմնադիր, այնուհետև լավ աշխատանք գտնելու պատրվակով գաղթել է ԱՄՆ, Փենսիլվանիայում ածխային հանքում աշխատելու հանքափոր։ Հետաքրքրվել է ավիատեխնիկայով։ 1912 թվականին ինքնաթիռի վթարի ականատես լինելուց հետո, Բանիչը 1913 թվականին ստեղծել է պարաշյուտի նախատիպը և ստացել արտոնագիր՝ No. 1,108,484: Պարաշյուտի դիզայնը արմատապես տարբերվում է մյուսներից, այն նման էր մարմնին ամրացված հովանոցի։ Պարաշյուտը Բանիչը փորձարկել է Վաշինգտոնում՝ ցատկելով 15 հարկանի շենքից, 1914 թվականին՝ ինքնաթիռից։ Իր արտոնագիրը Բանիչը հանձնել է ԱՄՆ բանակին, մասնավորապես, այն օգտագործվել է ԱՄՆ ռազմաօդային ուժերի կողմից Առաջին համաշխարհային պատերազմի ժամանակ։

Առաջին համաշխարհային պատերազմից հետո Բանիչը վերադարձել է Չեխոսլովակիա, որտեղ օգնել է ուսումնասիրելու Դրինի քարանձավը։

## Հիշատակ
1997 թվականին Սլովակիայում ծնված և պարաշյուտային սպորտով զբաղվող Սլավո Մուլիկը ստեղծել է Շտեֆան Բանիչի հիմնադրամ, որը բրոնզե, արծաթե և ոսկե մեդալներ է շնորհում Բանիչի հիշատակին կազմակերպված միջոցառումներում ներգրավված անհատներին։

2006 թվականին Սլովակիայի ռազմական օդային դեսանտները Բանիչի ծննդավայր Սմոլենիցեում տեղադրել են նրա հուշատախտակը։

Բանիչի անունն է կրում նաև Սմոլենիցեի մոտ գտնվող Տրնավա-Բոլերազ օդանավակայանը։

## Ծանոթագրություններ

Կատեգորիա:Սլովակ գյուտարարներ
Կատեգորիա:Սլովակ գիտնականներ
Կատեգորիա:Սլովակ ճարտարագետներ
Էլ Յորգենսեն

**Ալլեն Դեյվիդ Յորգենսեն** (ի ծնե՝ Ալեխանդրո Ռամիրես Կազաս, ), կուբացի-ամերիկացի երաժիշտ և երաժշտական պրոդյուսեր, հայտնի է որպես Ministry ինդասթրիալ մետալ խմբի հիմնադիր և ֆրոնթմեն։ Հայտնի է Էլեյն Յորգենսեն, Էլայեն Յորգենսեն, Անքլ Էլ, Հիպո Լյուքսա (կեղծանունը որպես պրոդյուսեր), Դոգ, Ըլայըն Դոգ Սթար և Buck Satan անուններով։ Նա մի շարք ինդասթրիալ ռոք խմբերի անդամ և/կամ հիմնադիր է, հանդես է գալիս որպես երգիչ, կիթառահար կամ ստեղնաշարայիններ նվագող։

## Մանկություն և պատանեկություն
Ալեխանդրո Ռամիրես Կազասը ծնվել է 1958 թվականի հոկտեմբերի 9-ին Հավանայում, կուբացիների ընտանիքում։ Շուտով նա տեղափոխվում է Միացյալ նահանգներ՝ մոր և նրա նորվեգացի ամուսնու՝ Էդ Յորգենսենի մոտ։ Ընտանիքը վերցնում է նրա ազգանունը։ Էդը վարորդ էր, նաև Ֆորմուլա Մեկի վարորդ Դեն Գարնիի ավտոմեխանիկը։

## Սկավառակագրություն
### Ministry-ի կազմում

### Revolting Cocks-ի կազմում

### Lard-ի կազմում

### Այլ

## Ծանոթագրություններ

## Արտաքին հղումներ
* 
* 

Կատեգորիա:Ալտերնատիվ մետալ երաժիշտներ
Կատեգորիա:Ալտերնատիվ ռոք երաժիշտներ
Կատեգորիա:Ամերիկացի երաժիշտներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի կիթառահարներ
Կատեգորիա:Ամերիկացի կոմպոզիտորներ
Կատեգորիա:Ամերիկացի ռոք երգիչներ
Կատեգորիա:Ամերիկացի ռոք թմբկահարներ
Կատեգորիա:Ամերիկացի ռոք կիթառահարներ
Կատեգորիա:Ամերիկացի սաքսաֆոնահարներ
Կատեգորիա:Ամերիկացի ստեղնահարներ
Կատեգորիա:Կուբացի երաժիշտներ
Կատեգորիա:Հյուսիսային Կոլորադոյի համալսարանի շրջանավարտներ
Կատեգորիա:Բեմական կեղծանուններ
Չոգորի

**Չոգորի** կամ **К2** (, ), բարձրությամբ երկրորդ լեռնագագաթն աշխարհում Ջոմոլունգմայից հետո։ Բարձրությունը 8611 մ է։ Ութ հազար մետր բարձրություն ունեցող գագաթների մեջ ամենահյուսիսայինն է։ Այն Բալտորո լեռնաշղթայի մաս է կազմում։ Գտնվում է Քաշմիրի (ենթարկվում է Պակիստանին) և Չինաստանի Սինցզյան-Ույգուրսկի ինքնավար մարզի սահմանին` Կարակորում լեռնահամակարգում, որ տեղակայված է Հիմալայներից հյուսիս-արևմուտք։ «Չոգորի» անվանումը արևմտատիբեթական բալթի լեզվում նշանակում է «բարձր», «լեռ»։

## Պատմություն
Չոգորին եվրոպական արշավախմբի կողմից հայտնաբերվել է 1856 թվականին։ Այն նախապես կոչվել է «К2»` որպես Կարակորումի բարձրությամբ երկրորդ գագաթ։ *К1*, *К3*, *К4* և *К5* կոչված գագաթները հետագայում անվանափոխվել են` համապատասխանաբար կոչվելով Մաշերբրում, Բրոուդ պիկ, Հաշերբրում II և Հաշերբրում I: К2-ն այն ժամանակ ունեցել է իր անվանումը, որը, սակայն, անհայտ է եղել եվրոպացիներին։ Պատմականորեն այնպես է դասավորվել, որ Եվրոպայում առավել տարածում է գտնում «К2» տեխնիկական անվանումը։ Մինչև 1950-ական թվականները ԽՍՀՄ-ում ընդունված էր լեռնագագաթն անվանել «Գոդուին Օսթեն», հետագայում` «Չոգորի»։
250px|մինի|Հարավային կողմից լեռնագագաթ բարձրանալու հիմնական ուղիները
Լեռնագագաթը նվաճելու առաջին փորձը կատարվել է 1902 թվականին Օսկար Էքենշտայնի և Ալիստեր Կրոուլիի կողմից, սակայն այն ձախողվել է։ Լեռան գագաթ 1954 թվականին առաջինը բարձրացել են իտալական արշավախմբի անդամները` Արդիտո Դեզիոյի ղեկավարությամբ։ Հուլիսի 31-ին իտալացի ալպինիստներ Լինո Լաչեդելին և Ակիլե Կոմպանիոնին առաջինը բարձրացել են К2-ի գագաթ։ Առաջին կինը, ով բարձրացել է Չոգորի, եղել է իտալացի Վանդա Ռուտկևիչը (1986)։

Որոշ ժամանակ լեռը համարվել է աշխարհում ամենաբարձրը։ Ամերիկյան «К2» արշավախումբը 1987 թվականի մարտին հաղորդել է, որ արբանյակից կատարված չափումների համաձայն` լեռան բարձրությունը կազմում է 8858 - 8908 մ` ամենաբարձրը լինելով աշխարհում։ 1987 թվականի օգոստոսի 13-ին այդ չափումները ժխտվել են չինացի մասնագետների կողմից, որոնք պարզել են, որ Էվերեստի բարձրությունը 8848 մ է, իսկ Չոգորիինը` 8611 մ։

## Լեռնագագաթի նվաճում
Չոգորիի բարձունքը նվաճելը տեխնիկապես շատ ավելի բարդ է, քան Էվերեստի գագաթի նվաճումը։ Մինչև 2008 թվականի կեսերը Չոգորիի գագաթ է բարձրացել 284 մարդ, 66-ը մահացել են լեռը նվաճելիս։ Նույն ժամանակ Էվերեստ են բարձրացել 3684 մարդ։ Վտանգավոր լինելու տեսանկյունից Չոգորին երկրորդն է Անապուրնայից հետո. մահացությունը կազմում է 25%։ Լեռը ձմռանը նվաճելու ոչ մի փորձ հաջողությամբ չի ավարտվել։

## Ծանոթագրություններ

## Արտաքին հղումներ
* Չոգորի լեռ 

Կատեգորիա:Հնդկաստանի լեռներ
Կատեգորիա:Պակիստանի լեռներ
Կատեգորիա:Պետության ամենաբարձր կետեր
Յան Բահիլ

**Յան Բահիլ** (, ), սլովակ գյուտարար, ինժեներ։ Մասնագիտացել է ռազմական գիտության, ռազմական շինարարության և ճարտարագիտության մեջ։ Հետաքրքրվել է թռչող սարքերով։ 1895 թվականին նրան շնորհվել է արտոնագիր ուղղաթիռի համար։

## Կենսագրություն
Յան Բահիլը ծնվել է 1856 թվականին Զվոլենսկա Սլատինայում, Հունգարիայի թագավորություն (այժմ՝ Սլովակիա)։ 1869 թվականին ավարտել է Բանսկա Շտյավնիցայի հանքարդյունաբերության ակադեմիան։ Ավարտելուց հետո համալրել է հունգարական բանակի շարքերը, որտեղ նրա վերադաս սպայական գումարտակի աշխատակիցները նկատել են Բահիլի տեխնիկական կարողությունները և նրան տեղափոխել են տեխնիկական անձնակազմ։ Նոր նշանակումը Բահիլին հնարավորություն է ընձեռել սովորելու Վիեննայի ռազմական ակադեմիայում, որը նա ավարտել է 1879 թվականին և ստացել լեյտենանտի կոչում։ Բանակում անցկացրած ժամանակահատվածում Բահիլը մշակել է մի շարք գյուտեր (հիդրավլիկա)։

Իր առաջին գյուտը Բահիլն ինքն է ֆինանսավորել։ Այն կոչվում էր Steam Tank, որը ձեռք է բերվել ռուսական բանակի կողմից։ Բահիլին շնորհվել է տասնյոթ արտոնագրեր, այդ թվում արտոնագրեր տանկի պոմպի, օդային տուրբինի հետ զուգորդված տաք օդապարիկի, Սլովակիայում առաջին բենզինային շարժիչով մեքենայի (Անտոն Մարշալի հետ համատեղ) և Բրատիսլավայի ամրոցի վերելակի համար։ Նա ղեկավարեց ամենավաղ ուղղաթիռային մոդելներից մեկը, որը նա ստեղծեց՝ ներքին այրման շարժիչը օգտագործելով որպես էներգիայի աղբյուր։ 1905 թվականի մայիսի 5-ին տարբերակներից մեկը հասավ 4.3 մետր բարձրության՝ սլանալով 1615 մետր։

## Տես նաև
* Ուղղաթիռ

## Ծանոթագրություններ

## Արտաքին հղումներ
* Jan Bahýľ

Կատեգորիա:Սլովակ գյուտարարներ
Կատեգորիա:Սլովակ գիտնականներ
Կատեգորիա:Սլովակ ճարտարագետներ
Քոլին Դեքսթեր

**Նորման Քոլին Դեքսթեր** (, ), անգլիացի գրող, տեսուչ Մորսի մասին դետեկտիվների հեղինակ, Բրիտանական կայսրության շքանշանի ասպետ։

## Կենսագրություն
Դեքսթերը կրթություն է ստացել Ստենֆորդի դպրոցում, որտեղ ավելի վաղ սովորել էր եղբայրը՝ Ջոն Դեքսթերը, ներկայումս Պիտերբորոյի Քինգս դպրոցի դասախոս։ Կապի արքայական կորպուսում (Royal Corps of Signals) ծառայելուց հետո սկսեց անտիկ արվեստ ուսումնասիրել Քեմբրիջի Քրիստոսի քոլեջում, որը գերազանց ավարտելով՝ ստացավ մագիստրոսի աստիճան։

1954 թվականին Իսթ Միդլենդսի Լեսթեր քաղաքի Վիգիսթոն դպրոցում դարձավ դասական արվեստի ուսուցչի օգնականը։ Այնուհետև աշխատել է Լոֆբորոյի քերականական դպրոցում, իսկ 1959 թվականին նշանակվեց դասական արվեստների ավագ ուսուցիչ Նորթհեմփթոնի Քորբիի քերականական դպրոցում։

1966 թվականին արագ զարգացող խլության պատճառով ստիպված էր թողնել մանկավարժական կարիերան և Օքսֆորդի համալսարանում զբաղեցրեց ավարտական քննությունների կոմիտեի քարտուղարի օգնականի պաշտոնը, որտեղ էլ աշխատեց մինչև թոշակի անցնելը՝ 1988 թվականը։ Դեքսթերը հաճախ է մասնակցում BBC-ի «Ինչպես լուծել բարդ խաչբառը» () ծրագրին, մասնավորապես 2008 թվականի նոյեմբերի ծրագրերի շարքին նա մանրամասն պատմում էր տեսուչ Մորսի լուծած խաչբառերի մասին։

Մահացել է 2017 թվականի մարտի 21-ին։

## Ստեղծագործություններ
### Վեպեր
* Last Bus to Woodstock, 1975  
* Last Seen Wearing (1976)  
* The Silent World of Nicholas Quinn, 1977  
* Service of All the Dead (1979)  
* The Dead of Jericho (1981)  
* The Riddle of the Third Mile, 1983  
* The Secret of Annexe 3, 1986  
* The Wench is Dead, 1989  
* The Jewel That Was Ours, 1991  
* The Way Through the Woods, 1992  
* The Daughters of Cain, 1994 
* Death is Now My Neighbour (1996)  
* The Remorseful Day (1999)

### Պատմվածքներ և պատմվածքների ժողովածուներ
* The Inside Story (1993)  
* Neighbourhood Watch (1993)  
* Morse’s Greatest Mystery (1993), (հրատարակվել է նաև «As Good as Gold» անվամբ)  
* As Good as Gold [Insp. Morse]  
* Morse’s Greatest Mystery [Insp. Morse]  
* Evans Tries an O-Level  
* Dead as a Dodo [Insp. Morse]  
* At the Lulu-Bar Motel  
* Neighbourhood Watch [Insp. Morse]  
* A Case of Mis-Identity  
* The Inside Story [Insp. Morse]  
* Monty’s Revolver  
* The Carpet-Bagger  
* Last Call [Insp. Morse]

### Առանձին պատմվածքներ
* The Burglar, You-ի մեջ, The Mail on Sunday, 1994 
* The Double Crossing,  Mysterious Pleasures ժողովածուի մեջ, խմբագիր՝ Մարտին Էդվարդս
* Between the Lines, The Detection Collection ժողովածուի մեջ, խմբագիր՝ Սայմոն Բրեթ 
* The Case of the Curious Quorum, The Verdict of Us All ժողովածուի մեջ, խմբագիր՝ Փիթեր Լովսի
* The Other Half, The Strand Magazine ժողովածուի մեջ, փետրվար-մայիս, 2007 
* Morse and the Mystery of the Drunken Driver, Daily Mail թերթում, դեկտեմբեր, 2008

## Ծանոթագրություններ

## Արտաքին հղումներ
* Инспектор Морс. Возвращение к Золотому Веку детектива 
* Колин Декстер на сайте BBC
* Колин Декстер. Биография 
* Библиография произведений Колина Декстера 
* Фотосессия Колина Декстера на сайте FotoBank 
* Колин Декстер на IMDb.com

Կատեգորիա:Անգլիացի գրողներ
Կատեգորիա:Անգլիացի դետեկտիվ ժանրի գրողներ
Կատեգորիա:Անգլիացի վիպասաններ
Կատեգորիա:Բրիտանացի գրողներ
Կատեգորիա:Քեմբրիջի համալսարանի շրջանավարտներ
Կատեգորիա:Օքսֆորդի համալսարանի ակադեմիկոսներ
Անդրեյ Մելիք-Շահնազարով

**Անդրեյ Մելիք-Շահնազարով** (Անդրեաս Մելիք-Շահնազարյան, ), հայ ռազմական գործիչ, դիվիզիայի հրամանատար, գնդապետ։

## Կենսագրություն
Անդրեյ Մելիք-Շահնազարովը ծնվել է 1887 թվականի հուլիսի 24-ին Շուշիում ռուսական բանակի գեներալ-լեյտենանտ Պավել Մելիք-Շահնազարովի ընտանիքում։ 1906 թվականին ավարտել է Վարշավայի Ալեքսանդր Սուվորովի անվան կադետական դպրոցը, իսկ 1908 թվականին՝ Սանկտ-Պետերբուրգի Նիկոլաևյան հեծելազորային ուսումնարանը։ 1914-1918 թվականներին մասնակցել է Առաջին համաշխարհային պատերազմին, ստացել փոխգնդապետի կոչում։ 1917-1918 թվականներին ծառայել է Հայկական կորպուսում (հրամանատար՝ Թովմաս Նազարբեկյան)։ 1918 թվականին մայիսին մասնակցել է Ղարաքիլիսայի հերոսամարտին, 1918 թվականին դեկտեմբերին՝ հայ-վրացական պատերազմին։ 1920 թվականին ստացել է գնդապետի կոչում, եղել Ալեքսանդրապոլի կայազորի առաջին հեծելազորային գնդի հրամանատար։ 1920 թվականին աշնանը մասնակցել է Թուրք-հայկական պատերազմին՝ կռվելով Կարսի ճակատում։ 1921-1931 թվականներին Հայկական 76-րդ հրաձգային դիվիզիայի հրամանատարն էր։ 1931 թվականին կարճ ժամանակով եղել է Մոսկվայի Ն. Ժուկովսկու անվան ռազմաօդային ակադեմիայի հրամանատարական ֆակուլտետի պետ, այնուհետև նշանակվել է Բելառուսական ԽՍՀ ռազմական օկրուգի 16-րդ հրաձգային կորպուսի հրամանատար։ 1937 թվականին Մինսկում անհիմն բռնադատվել է, 1937 թվականի հոկտեմբերի 31-ին գնդակահարվել է, 21 տարի անց՝ 1958 թվականին հետմահու արդարացվել։

## Աղբյուրներ
* Հայկական համառոտ հանրագիտարան, հատ. 3, Երևան, 1999, էջ 650։
* Ով ով է (Հայեր։ Կենսագրական հանրագիտարան), հատ. 2, Երևան, 2007, էջ 83։

Կատեգորիա:Առաջին համաշխարհային պատերազմի մասնակիցներ
Կատեգորիա:ԽՍՀՄ-ում գնդակահարվածներ
Կատեգորիա:Հայ գնդապետներ
Սերբիայի Օլիմպիական կոմիտե

**Սերբիայի Օլիմպիական կոմիտե** (), ընկերություն, որը ներկայացնում է Սերբիան միջազգային սպորտային մրցույթներում։

## Պատմությունը
Օլիմպիական կոմիտեն հիմնադրվել է 1910 թվականի փետրվարի 23-ին, և կոչվել Սերբիայի Օլիմպիական ակումբ։ 1911 թվականին կոմիտեն ստացել է Կենտրոնական Օլիմպիական ակումբ անվանումը, իսկ 1912 թվականի հուլիսի 17-ին՝ Սերբիայի Օլիմպիական կոմիտե։

Առաջին անգամ կոմիտեն Սերբիան ներկայացրել է միջազգային սպորտային մրցույթում 1912 թվականին՝ Ստոկհոլմի Օլիմպիական խաղերում։

## Նախագահներ

## Ծանոթագրություններ

## Արտաքին հղումներ
* Սերբիայի Օլիմպիական կոմիտեի պաշտոնական կայքը

Կատեգորիա:Օլիմպիական խաղեր
Կատեգորիա:Սերբիայի մշակույթ
Ալեքսանդր Վուչիչ

**Ալեքսանդր Վուչիչ** (, ), սերբ քաղաքագետ, անվտանգության ազգային միության գլխավոր քարտուղար, Սերբիայի կառավարության նախագահ, Սերբիայի առաջադիմական կուսակցության նախագահ։ Սերբիայի պաշտպանության նախկին նախարար։ Ավելի քան տասնչորս տարի եղել է Սերբիայի արմատական կուսակցության գլխավոր քարտուղար։

## Կենսագրություն
Ծնվել է 1970 թվականի մարտի 5-ին Բելգրադում, Անգելինիի և Անջելկա Վուչիչի ընտանիքում։ Տարրական և միջնակարգ դպրոցներում եղել է լավագույն աշակերտներից մեկը։ Հաղթել է պատմության օլիմպիադայի քաղաքային և հանրապետական փուլերը։ Ավարտել է Բելգրադի համալսարանի իրավաբանական ֆակուլտետը։ 1993 թվականին Վուչիչը համալրում է Սերբիայի արմատական կուսակցության շարքերը։ 1996 թվականին Զեմունում անցկացվող տեղի ընտրություններում արմատական կուսակցության հաղթանակից հետո, Ալեքսանդրը «Պինկի» սպորտային բիզնես-կենտրոնում զբաղեցրեց տնօրենի պաշտոնը։

Խորհրդարանական ընտրություններից հետո Առաջադիմական կուսակցությունը խորհրդարանում ստացավ 250 տեղերից 158-ը և Սերբիայի սոցիալիստական կուսակցության հետ ձևավորեց իշխող կոալիցիա։ Վուչիչը ընտրվեց նաև Սերբիայի վարչապետ։

## Անձնական կյանք
Զբաղվել է բասկետբոլով և ֆուտբոլով։ Հայտնի է նաև որպես բելգրադյան «Ցրվենա Զվեզդա» ակումբի երկրպագու։

Ամուսնացած է, ունի երկու երեխա։

## Ծանոթագրություններ

## Արտաքին հղումներ
* 
* Александар Вучич, премьер министр Сербии//Передача радиостанции "Эхо Москвы"

Կատեգորիա:Բելգրադի համալսարանի շրջանավարտներ
Կատեգորիա:Կուսակցությունների առաջնորդներ
Կատեգորիա:Պետության ղեկավարներ
Կատեգորիա:Սերբ լրագրողներ
Կատեգորիա:Սերբիայի նախագահներ
Կատեգորիա:Սերբիայի վարչապետներ
Կատեգորիա:Սերբիայի քաղաքական գործիչներ
Լոնդոնի ահաբեկչական գործողություն (2017)

Ահաբեկչական գործողություն Լոնդոնում, տեղի է ունեցել 2017 թվականի մարտի 22-ին Վեստմինստերյան կամուրջի վրա, բրիտանական պառլամենտի շենքի հարևանությամբ։ Զոհվել է հինգ մարդ, որոնցից մեկը՝ հարձակվողը։

## Ժամանակագրություն
2017 թվականի մարտի 22-ին, մոտավորապես 14:40-ին Լոնդոնի Վեստմինստերյան կամրջի վրա մոխրագույն Hyundai Tucson ավտոմեքենան խրվել է մարդկանց մոտավորապես տասը հոգանոց խմբի մեջ և կանգ է առել պառլամենտի շենքի մոտ՝ հարվածելով ճաղավանդակին։ Ավտոմեքենայում գտնվող սև շորերով տղամարդը դանակահարել է ավտոմեքենային մոտեցած ոստիկանին, ինչից հետո երկու քաղաքացիական ոստիկան մի քանի անգամ կրակելով գնդակահարել են տղամարդուն։ Ոստիկանությունը միջադեպը ահաբեկչական հարձակում է որակել։

## Պատասխան գործողություններ
Միջադեպից անմիջապես հետո ժամանել է հավելյալ զինված ոստիկանություն։ Օդային բժշկակական շտապ օգնությունը և վթարային ծառայությունները փորձել են վերակենդանացնել հարձակվողին։ Վիրավորված անձինք տեղափոխվել են Սուրբ Թոմասի եկեղեցի, որը գտնվում է Վեստմինստերյան կամրջից մոտավորապես 200 մետր հարավ։ Պատգամավոր Թոբիաս Էլվուդը փորձել է վերակենդանացնել և կանգնեցնել վիրավոր ոստիկանների արյունահոսությունը։ Պառլամենտը դադարեցրել է իր աշխատանքը, և անվտանգությունից ելնելով պատգամավորները փակվել են քննարկման պալատի դահլիճում։ Պառլամենտի մյուս աշխատակիցներին խորհուրդ է տրվել մնալ իրենց սենյակներում։ Ավելի ուշ նրանք տարհանվել են Վեստմինստերյան աբբայություն։ Պառլամենտի նախագահ Թերեզա Մեյը տարհանվել է Դաունինգ սթրիթ 10"։ Անվտանգությունից ելնելով Լոնդոնի մետրոպոլիտենի Վեստմինստերյան կայարանը փակվել է, իսկ տարածքով անցնող ավտոբուսների երթուղիները փոխվել են։ Հարձակումից անմիջապես հետո փակվել է Վոսհոլ կամրջի և առափնյակի միջև ընկած Թեմզայի հատվածը։ Լոնդոնի աչքը նույնպես փակվել է։ Ոստիկանությունը խնդրել է հանրությանը խուսափել Պառլամենտի հրապարակ, Ուայթոլ, Վեստմինստերյան և Լամբետ կամուրջներ, Վիկտորիա փողոցը մինչև Բրոդվեյի խաչմերուկ և Վիկտորիայի առափնյակ այցելելուց։ Շուտով կայանալու է Բրիտանիայի կառավարության արտակարգ իրավիճակների կաբինետի բրիֆինգը ( (COBRA) )։

Ոստիկանական ծառայության կոմիսարի պաշտոնակատար Քրեյգ Մաքքին միջադեպի ականատեսն է եղել, և այդ պատճառով հանրային հայտարարություններ անելուց հեռացվել է։

Լոնդոնի շտապ օգնության ծառայությունը հայտարարել է, որ ահաբեկչական գործողությունից հետո, անմիջապես Վեստմինստերյան կամրջի վրա  բուժօգնություն են ստացել մոտ տասը մարդ։

## Զոհեր

Ահաբեկչական գործողության ընթացքում զոհվել է հինգ անձ։ Վիրավորված կանանցից մեկը մահացել է Սուրբ Թոմասի հիվանդանոցում, ինչը հաստատել է հիվանդանոցի բժիշկը։ Մեկ այլ կին, հավանաբար փրկվելու համար կամրջից նետվել է Թեմզա։ Նրան փրկել են, թեև նա ստացել է բազմաթիվ վնասվածքեր Մի քանի մարդ վիրավորվել է։ Ֆրանսիայի վարչապետ Բերնար Կազենևը հայտարարել է, թե հարձակման ենթարկվածների թվում Կոնկարնոյից ժամանած ֆրանսիացի ուսանողների խումբ է եղել։

## Ծանոթագրություններ

Կատեգորիա:2010-ականների ահաբեկչական գործողություններ
Կատեգորիա:2017 Անգլիայում
Կատեգորիա:2017 ահաբեկչություններ
Կատեգորիա:2017 զանգվածային սպանություններ
Կատեգորիա:2017 իրադարձություններ
Էրոտոկրիտոս

**«Էրոտոկրիտոս»** (), չափածո վեպ, 17-րդ դարի վենետիկյան վերածննդի շրջանի հունական գրականության գլուխգործոցը։ Գրվել է մոտավորապես 1640 թվականին՝ հույն գրող Վիցենձոս Կորնարոսի  կողմից Կրետեում՝ Հերակլիոն քաղաքում։

Այն իրենից ներկայացնում է չափածո վեպ։ Այստեղ համատեղված են ասպետական և ժողովրդական էպոսի հատկանիշները։

## Պատմություն
«Էրոտոկրիտոս»-ի սիրաբանության ստեղծման համար նախահիմք է ծառայել ֆրանսիացի գրող Պյեր դը լա Սիպեդի *«Փարիզ և Վիեննա»* վեպը, որը այդ շրջանում չափազանց հայտնի է եղել ամբողջ Եվրոպայում։

Վեպի իրադարձությունները շարադրված է ազատ ոճով՝ հունարեն լեզվի արևելակրետական բարբառով։ Այս վեպի շնորհիվ Վիցենձոս Կորնարոսը դարձել է նոր շրջանի հունական գրականության ամենահայտնի դեմքերից մեկը։  «Փարիզ և Վիեննա»-ն Կորնարոսի կողմից օգտագործվել է, միայն որպես նախահիմք։ Հեղինակը ստեղծագործությունը հարմարեցրել է հունական ազգային ավանդույթների և ժողովրդական խոսքի առանձնահատկություններին։ Ստեղծագործությունն առաջին անգամ հրատարակվել է 1713 թվականին Իտալիայում՝ Վենետիկում։ Հունաստանում առաջին անգամ հրատարակվել է Հերակալիոն քաղաքում։

19-րդ դարում «Էրոտոկրիտոս»-ը ոգեշնչել է հույն հայտնի գրող Սոլոմոս Դիոնիսոսին իր գրական գործունեության մեջ։ Այն նաև զգալի ազդեցություն է ունեցել բանաստեղծներ Կոստիս Պալամասի, Կոստաս Կրիստալիսի և Յորգոս Սեֆերիսի ստեղծագործությունների վրա։

1987 թվականին ՅՈւՆԵՍԿՕ-ն ընդունել է որոշում առ այն, որ «Էրոտոկրիտոս»-ը պետք է դասվի համաշխարհային մշակույթի երեք հարյուր գլուխգործոցների շարքին։

## Տես նաև
* Հունական գրականություն
* Չափածո վեպ

## Գրականություն
* Նիկոլաու Ն.Գ. «Հույն նոր գրականության համառոտ բառարան» — Մոսկվա, Ռուսաստան. «Լիբրոկոմ», 2010. — 296 էջ — ISBN 978-5-397-01373-4
* Չերնիշեվա Տ.Ն. Հունական գրականությունը 17-րդ դարում // Համաշխարհային գրականության պատմություն — Մ.: Գիտություն, 1983—1994. — հ. 4. — 1987. — էջ 335—339.

Կատեգորիա:Հունական գրականություն
Զաբարի (այլ կիրառումներ)

**Զաբարի**, կարող է վերաբերել՝
* Զաբարի - նավահանգիստ Կիլիկիայում
* Զաբարի - գյուղ Ուկրաինայի Նիկոլաևի մարզի Դոմանյովկայի շրջանում
Զաբել (այլ կիրառումներ)

**Զաբել**, կարող է վերաբերել՝
* Զաբել - Ռուբենյանների վերջին գահակալը Կիլիկիայում 
* Զաբել - հայ դերասանուհի
* Զաբել - անգլալեզու վեպ Նենսի Կրիկորյանի հեղինակությամբ
Զաբելե (այլ կիրառումներ)

**Զաբելե**, կարող է վերաբերել՝
* Զաբելե - համայնք Բրազիլիայում՝ Պարաիբա նահանգի կազմում
* Զաբելե - գյուղ Ռուսաստանի Պսկովի մարզի Պուստոշկինսկի շրջանի կազմում
Զագորսկոե (այլ կիրառումներ)

**Զագորսկոե**, կարող է վերաբերել՝
* Զագորսկոե - գյուղ Ռուսաստանի Բաշկորտոստան հանրապետության Իգլինսկի շրջանի կազմում
* Զագորսկոե - գյուղ Ուկրաինայի Սումիի մարզի Սումիի քաղաքային խորհուրդում
Ջենա Դուան

**Ջենա Լի Դուան Թաթում** (, Միջազգային հնչյունական այբուբեն, ), ամերիկացի դերասան և պարուհի։ Հայտնի է դարձել «Քայլ առաջ» (2006) ֆիլմում գլխավոր դերը կատարելով։

## Մանկություն և պատանեկություն
Ջենա Լի Դուանը Նենսի Սմիթի () և Դերրիլ Դուանի () դուստրն է, որը *Notre Dame Fighting Irish* ամերիկյան ֆուտբոլային թիմի նախկին բեկ է։ Նրա հայրը լիբանանա-լեհական ծագում ունի, իսկ մայրը՝ գերմանա-անգլիական։ Ավելի ուշ ապագա դերասանուհու ընտանիքը տեղափոխվել է Դալլաս։ Միջնակարգ դպրոցում սովորելու տարիներին նա չիրլիդեր էր, տարբեր պարային մրցույթներում ստացել է մրցանակներ։ Դպրոցը ավարտել է 1999 թվականին (ավարտական պարահանդեսում թագուհին էր)։ Ընդունվելով Հարավային Կալիֆոռնիայի համալսարան նա դառնում է «Պի-Բետա-Ֆի» եղբայրության անդամ։

## Կարիերա
### Պարային կարիերա
16 տարեկանում Դուանը զբաղված էր Լոս-Անջելեսում տաղանդների փնտրելու գործով, իսկ 18 տարեկանում, Լոս-Անջելես տեղափոխվելուց հետո սկսեց սովորել համալսարանում։ Այդպես նա սկսեց աշխատել պարուհի NSYNC-ի, Շոն Քոմսի, Սելին Դիոնի, Փինկի, Միսի Էլիոթի, Ռիկի Մարտինի և ուրիշների ելույթներում։ Մասնակցել է Ջանեթ Ջեքսոնի All for You Tour շրջագայությանը, ինչպես նաև տեսահոլովակում։ Ինչպես նաև նա մասնակցել է Քրիստինա Ագիլերայի «Not Myself Tonight» երգի տեսահոլովակում։

### Դերասանական կարիերա
մինի|ձախից|Ջենա Դուանը իր ամուսին՝ Չենինգ Թաթումի հետ. Նյու- Յորկ 2010
2002 թվականից նա նկարահանվել է «The Hot Chick», «Անեծք 2», «Ծարավ, պատերազմ ջրի համար» ֆիլմերում և «Ջոուի», «The Young and the Restless» հեռուստասերիասլներում։ 2005 թվականին 25 տարեկան դերասանուհին առաջին անգամ «Tamara» ֆիմում կատարեց գլխավոր դերը (Թամարա Ռայլի)։

2006 թվականին «Քայլ առաջ» ֆիլմում նկարահանվելուց հետո նա մեծ ճանաչում ձեռք բերեց։ Նույն թվականին նա Անտոնիո Բանդերասի հետ նկարահանվել է մի այլ պարային ֆիլմում՝ «Պահիր ռիթմը»։ Ֆիլմը 30 մլն շահույթ է բերել, սակայն կինոքնադատների կարծիքով ֆիլմը ստացվել է խիստ բացասական։

2015 թվականին նա նկարահանվել է «Սուպերգրլ» հեռուստասերիալում, որտեղ կատարել է Լյուսի Լեյնի դերը։

## Անձնական կյանք
2009 թվականի հունիսի 11-ից Դուանը ամուսնացած է դերասան Չենինգ Թաթումի հետ], որի հետ մինչև ամուսնանալը հանդիպել է 3 տարի։

2013 թվականի մայիսին Լոնդոնում ծնվել է նրանց դուստրը՝ Էվերլի Ելիզաբեթ Մեյզել Թաթում ():

## Ծանոթագրություններ


## Արտաքին հղումներ
* 

Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի պարուհիներ
Կատեգորիա:Ամերիկացիներ լեհական սերմամբ
Կատեգորիա:Հարավային Կալիֆոռնիայի համալսարանի շրջանավարտներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի գործարարներ
Կատեգորիա:Ամերիկացի խորեոգրաֆներ
Հայաստանի Բարձրագույն խումբ 2016-17 (ֆուտբոլ)

**Հայաստանի Բարձրագույն խումբ 2016-17**, Հայաստանի ֆուտբոլի բարձրագույն առաջնության 25-րդ մրցաշրջանը։ Մասնակցում է 6 ակումբ։ Չեմպիոնական տիտղոսը պաշտպանում է «Ալաշկերտը»։

## Մասնակից ակումբներ
Բարձրագույն խմբի 2016-17 մրցաշրջանին մասնակցում է 6 ակումբ։
### Մարզադաշտեր

## Մրցաշարային աղյուսակ

## Արդյունքներ

## Ռմբարկուներ

## Ծանոթագրություններ

## Արտաքին հղումներ
* Հայաստանի Բարձրագույն խումբ

Կատեգորիա:2016 ֆուտբոլում
Բարձրագույն խումբ 2016-2017
Անտոն Գլուշկոյի նրբանցք (Տագանրոգ)

**Անտոն Գլուշկոյի նրբանցք** (), նրբանցք ՌԴ Ռոստովի մարզի Տագանրոգ քաղաքի կենտրոնական պատմական մասում։

## Աշխարհագրություն
Գտնվում է Հունական փողոցի և Շևչենկոյի փողոցի միջև։ Երկարությունը 2040 մ է։ Շինությունների համարակալումը սկսվում է Հունական փողոցից։

## Պատմություն
Վերանվանվել է 1929 թվականին ի պատիվ ՌՍԴԲԿ(բ)-ի Տագանրոգի քաղաքային կոմիտեի առաջին նախագահ, հեղափոխական բոլշևիկ Անտոն Գլուշկոյի։

Սկզբնապես կոչվել է Յոթերորդ լայնական նրբանցք, հետո` Պոլիցեյսկի նրբանցք, այնուհետև` Պոլտավսկի նրբանցք։

## Փողոցում գտնվում են
### Շենքեր և կառույցներ
* № 8` Սլուչենկոյի տուն։ Տեղական նշանակության ճարտարապետական հուշարձան
* № 13` Տագանրոգի պատմագավառագիտական թանգարան (Ալֆերակիի պալատ)։ Գտնվում է Անտոն Գլուշկոյի նրբանցքի և Ֆրունզեի փողոցի անկյունում։ Թանգարանի շենքն ունի ճարտարապետության հուշարձանի դաշնային նշանակության կարգավիճակ
* № 15` Լուկինների տուն (1827 թվական)։ Տեղական նշանակության ճարտարապետական հուշարձան։ Այս տանը գտնվել է 1-ին հեծելազորային բանակի ձևավորման վարչությունը
* № 19` «Հոկտեմբեր» կինոթատրոն (նախկին)` Անտոն Գլուշկոյի նրբանցքի և Ալեքսանդրի փողոցի անկյունում։ Տեղական նշանակության ճարտարապետական հուշարձան
* № 40` Պ. Ն. Մարկևիչ-Եվտուշևսկու բնակելի շենք (1861-1863)։ Այս տանն ապրել է Չեխովների ընտանիքը։ Տեղական նշանակության ճարտարապետական հուշարձան
* № 44` Ա. Ա. Դուրովի թանգարան
* № 46` բնակելի տուն։ Տեղական նշանակության ճարտարապետական հուշարձան
* № 66` բնակելի տուն (1885-1886)։ Այստեղ էր գտնվում «Նարոդնայա վոլյայի» ընդհատակյա տպարանը։ Տեղական նշանակության ճարտարապետական հուշարձան
* № 74` բնակելի տուն (1882-1883)։ Այնտեղ էր հավաքվում նարոդովոլեցների կենտրոնական քաղաքային խմբակը։ Տեղական նշանակության ճարտարապետական հուշարձան
* № 101` բնակելի տուն։ Այստեղ է ապրել Անտոն Գլուշկոն։ Տեղական նշանակության ճարտարապետական հուշարձան։ Տան պատին փակցված է հուշատախտակ

### Հուշարձաններ
* Անտոն Գլուշկոյի հուշարձան (տեղադրվել է 1958 թվականին)։ Գտնվում է Անտոն Գլուշկոյի նրբանցքի և Չեխովի փողոցի անկյունում։ Արձանը մոնումենտալ արվեստի տեղական նշանակության հուշարձան է

### Կորսված շենքեր և կառույցներ
* «Հաղթանակ» ամառային կինոթատրոն (բացվել է 1946 թվականի հուլիսի 4-ին)։ Գոյություն է ունեցել մինչև 1980-ական թվականները)` Անտոն Գլուշկոյի նրբ., 9
* Պետրոս և Պողոս եկեղեցի` Մյասնիցկայա հրապարակ։ Ոչնչացվել է 1935 թվականին

## Ծանոթագրություններ

Կատեգորիա:Ռուսաստանի մշակութային ժառանգություն
Կատեգորիա:Տագանրոգի նրբանցքներ
Սովտեր (Հռոմի պապ)

**Սովտեր** (, ), Հռոմի պապ, ով գլխավորել է Հռոմի կաթոլիկ եկեղեցին 167-174 թվականներին։ Ըստ «Annuario Pontificio» տեղեկագրքի նրա պապության ժամանակաշրջանը եղել է 162-168 թվականներից մինչև 170-177 թվականները։ Ծնվել է Իտալիայի Կամպանիա մարզի Ֆոնդի քաղաքում։ Սովտերը հայտնի է նրանով, որ հայտարարել էր, որ ամուսնությունն ընդունելի է, եթե այն օրհնված է քահանայի կողմից։ Նա հանդիսավոր կերպով բացում էր Զատկի ամենամյա տոնը Հռոմում։ Սովտերի անունը հունարենից «σωτήρ» նշանակում է «փրկիչ», որը հավանաբար նրա անվանակոչումն է եղել։

## «Martirologio Romano»
Սուրբ Սովտերի հիշատակության օրը տոնվում է ապրիլի 22-ին, ինչպես և Սուրբ Գայիոսինը։ «Martirologio Romano» գրքում Սովտերի մասին գրված է․«Հռոմում Դիոնեսիոս Կորինթոսցին բարձր է գնահատել Սուրբ Սոտվեր պապին իր ականավոր բարեգործության համար, որը նա ցուցաբերել էր իր մոտ եկած աքսորված անապահով քրիստոնյաների նկատմամբ, և նրանց նկատմամբ, ովքեր արդեն դատապարտված էին»։

Ենթադրվում է, որ վաղ շրջանի բոլոր պապերը նահատակվել են, սակայն «Martirologio Romano» գրքում Սովտերը նահատակ չի համարվում։ «Calendarium Romanum» գրքի 1969 թվականի կրկնօրինակում նշվում է․ «Սովտեր և Գայոս պապերին նահատակների շարքը դասելու որևէ հիմք չկա»։

## Տես նաև
* Հռոմի պապերի ու հակապապերի ցանկ

## Ծանոթագրություններ
1-ին գիմնազիչեսկի պուրակ (Տագանրոգ)

**1-ին գիմնազիչեսկի պուրակ** (), պուրակ Ռուսաստանի Ռոստովի մարզի Տագանրոգ քաղաքում։ Հիմնվել է է 1878 թվականին։ Գտնվում է Սպարտակի նրբանցքի (հիմնադրման ժամանակ` Կամպենհաուզենի Փոքր նրբանցք) մեջտեղում, մյուս կողմերից սահմանափակվում է Ֆրունզեի փողոցով և Օկտյաբրսկայա փողոցով։

## Պատմություն
1-ին գիմնազիչեսկի պուրակը կազմակերպվել է մանկավարժ, Տագանրոգի դասական արական գիմնազիայի տնօրեն Էդմունդ Ռուդոլֆովիչ ֆոն Ռեյտլինգերի ջանքերով 1878 թվականին Տագանրոգի դասական արական գիմնազիայի դիմաց, Կամպենհաուզենի Փոքր նրբանցքի (այսօր` Սպարտակի նրբանցք) մեջտեղում։

Քաղաքացիական պատերազմի ընթացքում գրեթե ամբողջությամբ ավերվել է, վերականգնվել է 1934 թվականին։

Պուրակը լրջորեն տուժել է Տագանրոգի օկուպացիայի տարիներին։ Պատերազմից հետո բարեկարգվել է։

Զգալի վերակառուցման պուրակը ենթարկվել է 1972-1973 թվականներին` Տագանրոգի ընդհատակյա գործիչների հիշատակին նվիրված «Երդում պատանեկությանը» հուշարձանի համար հարթակ կառուցելու կապակցությամբ։ Տարածքի Ռելիեֆի զգալի թեքությունը դեպի Ֆրունզեի փողոց վերացնելու նպատակով ստեղծվել է լայն բազմաբազուկ սանդուղք։ Կենտրոնում հարթակը շարված է մեծ սալիկներով, երկու կողմերում` ասֆալտապատ ճանապարհ է, ստեղծված են մարգագետիններ և ծաղկանոցներ։ Պուրակի վերակառուցումն իրականացվել է քաղաքի բազմաթիվ ձեռնարկությունների, բարձրագույն ուսումնական հաստատությունների ուսանողների և դպրոցների աշակերտների ուժերով։

## Ծանոթագրություններ

Կատեգորիա:Տագանրոգի զբոսայգիներ
Կատեգորիա:Զբոսայգիներ այբբենական կարգով
Բաշկա

**Բաշկա** (), գյուղ Խորվաթիայի հյուսիսային հատվածում, վարչականորեն՝ Պրիմորսկո Գորանսկա ժուպանությունում։

Գտնվելով Ադրիատիկ ծովի ափին՝ Բաշկան, ինչպես նաև հյուսիսային Խորվաթիայի մյուս բնակավայրերը գրավիչ են դառնում երկիր ժամանած զբոսաշրջիկների համար։

## Աշխարհագրություն
Բաշկան տեղակայված է Խորվաթիայի հյուսիսում։ Գտնվում է ծովի մակարդակից 0 մետր բարձրության վրա։ Ռելիեֆը ցածրադիր է։

Ադրիատիկ ծովը մեծ ազդեցություն ունի բնակավայրի կլիմայի ձևավորման գործում։ Մերձակա շրջաններում ակնառու է տաք օդային հոսանքների ազդեցությունը։

Բարձրադիր լեռները գյուղում բացակայում են։ Հիմնականում գյուղին բնորոշ են ցածրահարկ բնակելի տները։

## Բնակչություն
Ըստ 2001 թվականին Խորվաթիայի Հանրապետությունում անցկացված մարդահամարի տվյալների՝ բնակավայրի բնակչությունը կազմում է 901 մարդ։

Գյուղի բնակիչները խորվաթներն են, որոնք մեծ մասամբ դավանում են քրիստոնեություն։ Գյուղի պաշտոնական լեզուն խորվաթերենն է, որը հնդեվրոպական լեզվաընտանիքի սլավոնական լեզվախմբին պատկանող լեզու է։

Բնակչությունը հիմնականում զբաղվում է սպասարկման ոլորտի աշխատանքներով։

## Տես նաև
* Պրիմորսկո Գորանսկա
* Զբոսաշրջությունը Խորվաթիայում

## Ծանոթագրություններ

Կատեգորիա:Խորվաթիայի գյուղեր
Կատեգորիա:Պրիմորսկո Գորանսկայի ժուպանության բնակավայրեր
Իտալական նրբանցք (Տագանրոգ)

**Իտալական նրբանցք** (), նրբանցք ՌԴ Ռոստովի մարզի Տագանրոգ քաղաքի կենտրոնական պատմական մասում։

## Աշխարհագրություն
Անցնում է Հունական փողոցից մինչև Շևչենկոյի փողոց` ավարտվելով թեք Բաննի զառիվայրով (խորհրդային տարիներին` Դուրովի) դեպի Ազովի ծով։ Նրբանցքի երկարությունը 1860 մ է։

## Պատմություն
մինի|230x230փքս|Տագանրոգ, Կամեննովի տուն
Նախկին անվանումները` Հինգերորդ լայնական, Իտալական, Իսպոլկոմովսկի։

«Իսպոլկոմովսկի» («Գործադիր կոմիտեի») անունով նրբանցքը կոչվել է 1923 թվականին, քաղխորհրդի որոշմամբ` քաղաքի կոմունալ տնտեսության վարչության նախաձեռնությամբ։ Այդ անվանումը ստացել է շնորհիվ Իտալական նրբանցքի և Պետրոսի փողոցի անկյունում գտնվող շենքի, որտեղ կուսակցության քաղկոմի հետ մեկտեղ տեղավորված էր նաև քաղաքի աշխատավորական պատգամավորների խորհրդի գործադիր կոմիտեն։

«Իտալական» անվանումը նրբանցքին վերադարձվել է 1990 թվականին։

Մինչև 1880-ական թվականները նրբանցքի երթևեկելի մասն ունեցել է գրունտային ծածկույթ և անձրևներից հետո թաղվել է կավի հետ խառնված սևահողի մեջ։ 1880-1895 թվականներին քաղաքում ակտիվորեն սալարկվել են ճանապարհները «կանոնավոր խորանարդաձև ամուր տեսակի քարով»։ Այդ թվերին էլ սալարկվել է Իտալալկան նրբանցքը։

XIX դարի առաջին քառորդում տների համարակալումը բացակայում էր, այն մտել է միայն 1832 թվականին։ Համարակալումը բազմիցս ենթարկվել է փոփոխությունների. XIX դարում երեք անգամ` 1844, 1867 և 1878 թվականներին, XX դարում երկու անգամ։

XX դարի առաջին քառորդում Իտալական նրբանցքի մոտակայքում ստեղծվել է Սարմատովայի ամառային զբոսայգին։

## Իտալական նրբանցքում գտնվում են
* Իտալական նրբ., 4` «Նովայա տագանրոգսկայա գազետա» թերթի խմբագրություն
* Իտալական նրբ., 6` «Գիրք» խանութ
* Իտալական նրբ., 7` «Լուչ» կինոթատրոն (Պետրոսի փող., 57-ի անկյուն)
* Իտալական նրբ., 7` «Բամբուկ» սրճարան
* Իտալական նրբ., 9` Դալապորտեի տուն, կենցաղային քիմիայի խանութ
* Իտալական նրբ., 11` Դրագոսլավի տուն, ստոմատոլոգիա
* Իտալական նրբ., 16` Շիմանովսկու տուն
* Իտալական նրբ., 18` Պապանագիոտիի տուն
* Իտալական նրբ., 20` ճարտարապետության հուշարձան Զոլոտարյովի տուն
* Իտալական նրբ., 22` Խոջաևի տուն
* Իտալական նրբ., 27` Կամեննովի տուն (XIX դարի կեսերի երկհարկանի շենք)։ Մշակութային ժառանգության տարածաշրջանային նշանակության օբյեկտ է (որոշում թիվ 301, 18.11.92 թ.)

## Հուշարձաններ
* Իտալական նրբ., 9` «Բարեկամությունը չի ժանգոտում» (ճարտ.` Հակոբ Խալափյան, 2010)

## Ծանոթագրություններ

Կատեգորիա:Տագանրոգի նրբանցքներ
Անտուն Շոլյան

**Անտուն Շոլյան** (, ), խորվաթ արձակագիր, բանաստեղծ։

## Ստեղծագործությունը
Մետաֆիզիկական առակի կամ արհեստականորեն ստեղծված «փորձարարական» իրավիճակի օգնությամբ Անտուն Շոլյանը բարձրակետի է հասցնում քաղքենիական ստանդարտ միջավայրին մարդու օտարության թեման («Ընտանեկան երեկո» ժողովածու, 1975), այդ միջավայրից պոկվելու հնարավորության անդադար որոնումների գաղափարը, թեև, ինչպես ակնհայտ է դառնում «Ոչ մեծ էքսկուրսիա» վեպում (1965), որոնումների նպատակն անհասանելի է, որովհետև այդ նպատակն իրականանալիս վերածվում է իր հակադրության։

Քննադատորեն գնահատելով քաղքենիական հարմարվողականությունը, անտարբերության ու ցինիզմի մթնոլորտը Անտուն Շոլյանը ներկայի մեջ հենարան չի տեսնում։

## Երկեր
### Բանաստեղծական ժողովածուներ

* *Na rubu svijeta* (1956)
* *Izvan fokusa* (1957)
* *Gartlic za čas kratiti* (1965)
* *Gazela i druge pjesme* (1970)
* *Bacač kamena* (1985)

### Արձակ
* *Izdajice* (1961)
* *Kratki izlet* (1965)
* *Luka* (1976)
* *Drugi ljudi na mjesecu* (1978)

### Էսսեների ժողովածու
* *Prošlo nesvršeno vrijeme* (1992)

## Ծանոթագրություններ

Կատեգորիա:Խորվաթ արձակագիրներ
Կատեգորիա:Խորվաթ բանաստեղծներ
Կատեգորիա:Խորվաթ դրամատուրգներ
Կատեգորիա:20-րդ դարի վիպասաններ
Կատեգորիա:20-րդ դարի թարգմանիչներ
Կատեգորիա:20-րդ դարի տղամարդ գրողներ
Կատեգորիա:Խորվաթ գրողներ
Կատեգորիա:Խորվաթ վիպասաններ
Ալեքսանդր Գերով

**Ալեքսանդր Ցվետկով Գերով** (, ), բուլղարացի բանաստեղծ, արձակագիր ու լրագրող։

## Կենսագրություն և կարիերա
Ալեքսանդր Գերովը ծնվել է 1919 թվականի մայիսի 15-ին Բուլղարիայի մայրաքաղաք Սոֆիայում։ Միջնակարգ դպրոցն ավարտելուց հետո ապագա բանաստեղծն ընդունվում է Սոֆիայի համալսարան։ Նա համալրում է բուլղարական կոմունիստական շարժման շարքերը։ Անդամակցում է Խրիստո Սմիրնենսկու անվան կոմունիստական գրական շրջանակին։ Կոմունիստական գորրծունեության համար Ալեքսանդր Գերովը 1942 թվականին ձերբակալվում և ենթարկվում է ազատազրկման։ Նա բանտում է մնում ընդհուպ այն պահը, երբ Բուլղարիայի կառավարությունը զավթվում է կոմունիստների կողմից՝ 1944 թվականի սեպտեմբերի 9-ին։ Գերովն աշխատանքի է անցնում որպես խմբագիր «Սոֆիա» ռադիոկայանում, «Կինո» ամսագրում և «Cooperative Village», «Ֆոկուս» թերթերում, որոնք նվիրված էին Բուլղարիայի կինեմատոգրաֆիային։ Հետո աշխատում է նաև «Բուլղարացի գրող» () հրատարակությունում։

Ալեքսանդր Գերովն իր մահկանացուն կնքում է 1997 թվականի դեկտեմբերի 22-ին Սոֆիայում՝ երկարատև ծանր հիվանդությունից հետո։

## Ստեղծագործություններ
Առաջին անգամ Ալեքսանդր Գերովի ստեղծագործությունները լույս են ընծայվել «Սլիվեն» թերթում, երբ նա ընդամենը 11 տարեկան էր։ Գրողը նաև բազմաթիվ մանկական գրքերի հեղինակ է։

## Գրքեր
Բանաստեղծությունների ժողովածուներ.
* «Ние, хората»
* «Чуден свят»
* «Прашинки»
* «Приятели»
* «Свободен стих»
Արձակ.
* «Фантастични новели» (1966)

## Ծանոթագրություններ

## Արտաքին հղումներ
* Александър Геров в Литернет
* Произведения на Александър Геров в Литературен клуб
* Откъси от Дневника на Александър Геров
* Статия на Божидар Кунчев
* «Гълъби» (Александър Геров чете сам стихотворението си), VBOX7

Կատեգորիա:20-րդ դարի տղամարդ գրողներ
Կատեգորիա:Բուլղարացի արձակագիրներ
Կատեգորիա:Բուլղարացի բանաստեղծներ
Կատեգորիա:Բուլղարացի գրողներ
Կատեգորիա:Բուլղարացի լրագրողներ
Կատեգորիա:Դեկտեմբերի 22 մահեր
Կատեգորիա:Սոֆիայի համալսարանի շրջանավարտներ
Կատեգորիա:Բուլղարիայի գրողների միության անդամներ
Կատեգորիա:Բուլղարացի խմբագիրներ